
[bookmark: TextBodyBegin]Europos Parlamentas,
–	atsižvelgdamas į Tarnobžego apylinkės teismo II baudžiamųjų bylų skyriaus 2025 m. rugsėjo 12 d. laišku pateiktą prašymą atšaukti Tomaszo Buczeko imunitetą ryšium su jo atžvilgiu pradėtu baudžiamuoju procesu pagal privačiojo kaltinimo tvarka pateiktą privačiosios kaltintojos teisinio atstovo pareiškimą dėl Tomaszo Buczeko patraukimo baudžiamojon atsakomybėn, kuris buvo paskelbtas 2025 m. spalio 6 d. plenariniame posėdyje,
–	2026 m. kovo 23 d. išklausęs Tomaszo Buczeko paaiškinimų ir atsižvelgdamas į jo pateiktus dokumentus, kaip nurodyta Darbo tvarkos taisyklių 9 straipsnio 6 dalyje,
–	atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
–	atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. gruodžio 19 d. sprendimus[footnoteRef:2], [2:  	2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. gruodžio 19 d. Teisingumo Teismo sprendimas Junqueras Vies, C-502/19, ECLI:EU:C:2019:1115.] 

–	atsižvelgdamas į Lenkijos Respublikos Konstitucijos 105 straipsnio 2 ir 5 dalis,
–	atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
–	atsižvelgdamas į Teisės reikalų komiteto pranešimą (A10-0116/2026),
A.	kadangi 2025 m. rugsėjo 12 d. laišku Tarnobžego apylinkės teismo II baudžiamųjų bylų skyrius perdavė prašymą atšaukti Lenkijoje išrinkto Europos Parlamento nario Tomaszo Buczeko imunitetą ryšium su privačiojo kaltinimo tvarka jam pareikštu pareiškimu dėl Lenkijos baudžiamojo kodekso 217 straipsnio 1 dalyje numatytos galimos nusikalstamos veikos;
B.	kadangi prašyme atšaukti imunitetą nurodyta, kad 2024 m. rugsėjo 21 d. Tarnobžege įvyko rinkimų mitingas, kuriame dalyvavo Tomasz Buczek; kadangi minėtame susirinkime dalyvavo ir privačioji kaltintoja, kuriame ji visų pirma išsakė savo nuomonę politiniais klausimais, įskaitant Tomaszo Buczeko veiklą; kadangi prašyme atšaukti imunitetą nurodyta, kad Tomasz Buczek tariamai išplėšė miniatiūrinį megafoną, kurį privačioji kaltintoja laikė rankose, kad būtų girdima jos kalba, ir kad tas judesys tariamai buvo toks stiprus, kad megafonas nustojo veikti;
C.	kadangi toks Tomaszo Buczeko elgesys tariamai turi pasikėsinimo į asmens fizinę neliečiamybę, t. y. Lenkijos baudžiamojo kodekso 217 straipsnio 1 dalyje numatytos nusikalstamos veikos, požymių;
D.	kadangi Tomasz Buczek buvo išrinktas į Europos Parlamentą 2024 m. birželio mėn. Europos Parlamento rinkimuose, taigi jam inkriminuojamos nusikalstamos veikos padarymo momentu buvo Europos Parlamento narys;
E.	kadangi galima nusikalstama veika nereiškia Tomaszui Buczekui einant pareigas pareikštos nuomonės ar jo balsavimo ir vėlesnis prašymas atšaukti Tomaszo Buczeko imunitetą nėra susijęs su jam einant pareigas pareikšta nuomone ar jo balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;
F.	kadangi Protokolo Nr. 7 dėl Europos Sąjungos privilegijų ir imunitetų 9 straipsnio pirmos pastraipos a punkte nustatyta, kad Europos Parlamento nariai sesijų metu savo valstybės narės teritorijoje naudojasi imunitetais, kurie suteikiami jų valstybės narės parlamento nariams;
G.	kadangi, vadovaujantis Lenkijos Respublikos Konstitucijos 105 straipsnio 2 ir 5 dalimis, nuo rinkimų rezultatų paskelbimo dienos iki mandato galiojimo laikotarpio pabaigos dienos Seimo narys be Seimo sutikimo negali būti traukiamas baudžiamojon atsakomybėn ir kadangi Seimo narys be Seimo sutikimo negali būti sulaikomas ar suimamas, išskyrus atvejus, kai jis užtinkamas darantis nusikaltimą ir jei būtina jį sulaikyti siekiant užtikrinti tinkamą proceso eigą;
H.	kadangi Parlamento darbo tvarkos taisyklių 5 straipsnio 2 dalyje numatyta, kad Parlamento nario imunitetas nėra jo asmeninė privilegija, bet viso Parlamento ir jo narių nepriklausomumo garantija;
I.	kadangi Protokole Nr. 7 dėl Europos Sąjungos privilegijų ir imunitetų numatyto Parlamento nario imuniteto paskirtis – apsaugoti Parlamentą ir jo narius nuo patraukimo atsakomybėn už veiksmus, kurie yra padaryti vykdant Parlamento nario įgaliojimus ir kurių negalima atskirti nuo tų įgaliojimų;
J.	kadangi šiuo atveju Parlamentas nenustatė esant fumus persecutionis, t. y. nematyti, kad šis procesas buvo pradėtas siekiant pakenkti Tomaszo Buczeko, kaip Europos Parlamento nario, politinei veiklai, taigi ir Parlamento nepriklausomumui;
K.	kadangi, pirma, Parlamentas negali būti prilyginamas teismui ir, antra, vykstant imuniteto atšaukimo procedūrai Parlamento narys negali būti laikomas kaltinamuoju[footnoteRef:3]; [3:  	2019 m. balandžio 30 d. Bendrojo Teismo sprendimas Briois / Parlamentas, T-214/18, ECLI:EU:T:2019:266.] 

1.	nusprendžia atšaukti Tomaszo Buczeko imunitetą;
2.	paveda Pirmininkei nedelsiant perduoti šį sprendimą ir atsakingo komiteto pranešimą Lenkijos Respublikos kompetentingai institucijai ir Tomaszui Buczekui.

